Sacrosancto loco Cluniensi, ego Adalgerius et uxor mea Vuandalmodis donamus de rebus nostris in pago Maticensi, in villa Buferias, duos curtilos. Unus curtilus terminat de duabus partibus terra Sancti Petri, a medio die via publica, a sero terra Girardi; alius curtilus terminat a mane via publica, a medio die terra Landrici, a sero de ipsa hereditate, a certio via publica. Donamus etiam duos servos Ildinum et fratrem ejus Girbertum; in tali tenore, ut quamdiu ego Vuandalmodis vixero teneam. In vestitura vero donamus unum campum: terminat de omnibus partibus terra Danihel; post meum discessum ad Sanctum Petrum perveniat. S. Aalgerus, Vuandalmodis. S. Anselmus. S. Heldradi. S. Guntardi. S. Rodberti. S. Bernardi. S. Maioli. S. Tedbaldi. Regnante Rodberto anno III.